P r e d k l a d a c i a     s p r á v a

Ministerstvo pre správu a privatizáciu národného majetku SR predkladá materiál  „Návrh na  vydanie rozhodnutia, ktorým sa zrušuje uznesenie Prezídia Fondu národného majetku SR o spôsobe naloženia s majetkovou účasťou FNM SR  v spoločnosti GEOS a.s. Bratislava a zmenu rozhodnutia MSPNM SR o schválení privatizačného projektu podniku IGHP, štátny podnik Žilina“ na návrh Fondu národného majetku Slovenskej republiky (ďalej len „Fond“).

     Materiál obsahuje v súlade s  § 28 ods. 5 písm. b)  zákona č. 92/1991 Zb. o podmienkach prevodu štátu na iné osoby v znení neskorších predpisov (ďalej len „zákon“),  návrh na zrušenie uznesenia Prezídia Fondu z 27.6.1994 (schválený zoznam 57 akciových spoločností na privatizáciu skrátenou verejnou súťažou) a uznesenia Výkonného výboru fondu č. 11/XXXXI z 30.6.1995 o predaji 25,92 % majetkovej účasti Fondu v spoločnosti GEOS a.s. Bratislava (pôvodne určenú na kupónovú privatizáciu) vo verejnej súťaži na základe súhlasu MSPNM SR zo 6. júla 1994  a   § 28 ods. 6, písm. b) zákona návrh na zmenu rozhodnutia Ministerstva pre správu a privatizáciu národného majetku SR, vydaného pod č.j. 253/92 zo 6.4.1992 o schválení privatizačného projektu podniku IGHP, štátny podnik, Žilina, v časti D.2.2 bod 2. – rozdelenie akcií, písm. c) privatizačného projektu registrovaného pod reg. č. 236 takto:

•	45,65 % podiel akcií pre kupónovú privatizáciu
•	21,35 % (14 286 ks akcií) naloženie spôsobom podľa § 28 ods. 8 zákona

Pôvodné rozdelenie akcií podľa časti D.2.2. bod 2. privatizačného projektu bolo nasledovné:

•	Prídel reštitučnému investičnému fondu                  3 %
•	Podiel pre kupónovú privatizáciu                          67 %
•	Podiel konečnej štátnej účasti                                30 %      

Dôvodom predloženia návrhu na zrušenie a zmenu rozhodnutí je, že Fond nadobudol 21,35 %, t.j. 14 286 ks akcií  majetkovej účasti na podnikaní spoločnosti GEOS a.s. Bratislava z dôvodu odstúpenia od Kúpnej zmluvy na akcie č. 791/1995 uzavretej s víťazom obchodnej verejnej súťaže – kupujúcim SEPEK spol. s r.o. so sídlom v Bratislave v dôsledku neplnenia zmluvných  podmienok.

	Fond má zámer svoju 21,35 % majetkovú účasť na podnikaní spoločnosti GEOS a.s. Bratislava predať priamym predajom záujemcovi, ktorého vyberie na základe výberového konania.